Poslovni broj  7 St-799/2016-13

[bookmark: _GoBack]
[image: ]

REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3



U   I M E    R E P U B L I K E   H R V A T S K E

R J E Š E N J E


Trgovački sud u Rijeci, po sucu Liljani Ugrin, kao sucu pojedincu, povodom prijedloga Financijske agencije u prethodnom postupku radi utvrđivanja pretpostavki za otvaranje stečajnog postupka nad dužnikom ADENIUM HORTUS jednostavno društvo s ograničenom odgovornošću za hortikulturu i usluge Rijeka, Zvonimirova 16 ( MBS 040333088 – OIB 61773132494 ) dana 24. veljače 2017.  


r i j e š i o    j e

	
	O b u s t a v l j a  s e prethodni postupak radi utvrđivanja pretpostavki za otvaranje stečajnog postupka nad dužnikom ADENIUM HORTUS jednostavno društvo s ograničenom odgovornošću za hortikulturu i usluge Rijeka, Zvonimirova 16 ( MBS 040333088 – OIB 61773132494 ). 

 
Obrazloženje


	Na prijedlog Financijske agencije ovosudnim rješenjem pod poslovnim brojem 7 St-799/16-3 od 25. listopada 2016. pokrenut je prethodni postupak radi utvrđivanja pretpostavki za otvaranje stečajnog postupka nad dužnikom ADENIUM HORTUS jednostavno društvo s ograničenom odgovornošću za hortikulturu i usluge Rijeka, Zvonimirova 16 ( OIB 61773132494 ).
Tijekom prethodnog postupka dana 21. studenog 2016. privremeni stečajni upravitelj je podnio sudu Izvješće u koje je pored ostalog dostavio Potvrdu predlagatelja od 10. studenog 2017. u kojoj je navedeno da dužnik nema nepodmirenih obveza.
Odredbom članka 128. stavak 9. Stečajnog zakona Stečajnog zakona („Narodne novine” br. 71/15, u daljnjem tekstu SZ ) propisano je da će sud ako završetka prethodnoga postupka dužnik postane sposoban za plaćanje postupak obustaviti.
U navedenoj Potvrdi Financijske agencije od 10. studenog 2017. ( list 25 spisa ) navedeno je da na računima i novčanim sredstvima dužnika na dan izdavanja potvrde evidentirano 0 dana neprekidne blokade odnosno ukupno 6 dana blokade u prethodnih 6 mjeseci zbog nepodmirenih osnova za plaćanje evidentiranih u Očevidniku redoslijeda osnova za plaćanje, a nepodmirene obveze na dan izdavanja potvrde iznose 0,00 kn.
Stoga, kako je dužnik do završetka prethodnoga postupka postao sposoban za plaćanje valjalo je na osnovu navedene odredbe članka 128. stavak 9. SZ odlučiti kao u izreci ovog rješenja.
Za napomenuti je da Financijska agencija oslobodila zaplijenjena sredstva za podmirenje troškova stečajnog postupka.


U Rijeci, 24. veljače 2017.  

                                                                                                     Sudac
                                                                                                 Liljana Ugrin 



UPUTA O PRAVNOM LIJEKU
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (članak 19. stavak 1. i 2. SZ). 

Rješenje dostaviti:   predlagatelju
                                privremenom stečajnom upravitelju 
                                dužniku     
Rješenje objaviti na mrežnoj stranici e-Oglasna ploča suda 
U Rijeci, 24. veljače 2017.  

